《江再和戏答四篇 其四》
宋代·程俱

太平一春台，好在四夷守。持盈何足道，饱德醉以酒。

君为乐歌词，嘉瑞无不有。不知府中士，谁子号称首。

如君真妩媚，孰谓施嫱丑。故应洗馀累，令君继温柳。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。